लोहरदगा/रांची। स्कूल बस की चपेट में आकर मंगलवार की सुबह शहर के तिवारी दुरा महादेव टोली पथ पर पहली कक्षा के छात्र की दर्दनाक मौत हो गयी। डिवाइन स्पार्क पब्लिक स्कूल जाने के लिए छात्र विवेक साहू बड़े भाई विक्रम जो इसी स्कूल में तीसरी कक्षा का छात्र है, के साथ साइकिल पर साढ़े छह बजे घर से निकला था। घर के बगल में ही साइकिल रोककर बड़ा भाई एक दुकान से पेंसिल खरीद रहा था, इसी बीच सड़क के किनारे खड़े विवेक को तिवारी दुरा की ओर से आ रही सेन स्कू ल की बस ने अपनी चपेट में ले लिया। उसका सिर बस के चक्के के नीचे कुचले जाने से मौके पर ही उसकी मौत हो गयी।
घटना के विरोध में क्षेत्र के लोगों ने सेन स्कूल की दूसरी बस को घटनास्थल से गुजरते समय रोका, पहले उसमें सवार बच्चों व चालक को भगा दिया फिर बस को घनी आबादी से थोड़े खुले स्थान की ओर धकेलकर ले गए और उसमें आग लगा दी। गुस्साई भीड़ तब और खतरनाक साबित हुई जब उसमें असामाजिक तत्व हावी हो गए। ये लोग घटनास्थल से लगभग आधा किमी दूर स्थित सेन स्कूल पहुंच गए। यहां एक बड़ी बस सहित कम से कम आधा दर्जन वाहनों को क्षति पहुंचाई। स्कू ल की कुछ अन्य चीजों को भी बरबाद किया। मौजूद शिक्षकों ने डरकर सभी बच्चों के साथ कमरों में खुद को बंद कर लिया। भीड़ ने यहां भी दो वाहनों में आग लगायी लेकिन मामूली नुकसान के साथ दोनों को स्कूल कर्मियों के प्रयास से बचा लिया गया। देर से ही सही यहां पुलिस पहुंची तो उसे भी भीड़ का कोपभाजन बनना पड़ा।
घटनास्थल मृतक के घर के सामने ही होने की वजह से परिजन तुरंत वहां पहुंचे। अपने पोते का शव देख दादी वहीं सिर पटक पटककर रोने लगी। आगे की स्लाईड्स पर -
hin_Deva hin_Deva hin_Deva